Porcession d' l' Eter-Sambe-et-Mouze

Ene porcession d' l' Eter-Sambe-et-Mouze<ref>Come divins l' fråze «Les mårtcheus måtchnut åzès porcessions d' l' Eter-Sambe-et-Mouze» Michel Robert, Sifes taburîs et hoûlåds, p. 9.</ref>, pus sovint lomêye sorlon on calcaedje do francès måtche di l' Eter-Sambe-et-Mouze (avår la, sovint prononcî: mârche di l' Intrè-Sambe-èt-Mouze'), c' est ene porcession a l' oneur d' on sint. 

End a dins  bråmint di veyes et viyaedjes di l' Eter-Sambe-et-Mouze do moes d' may å moes d' octôbe.

 Mwaissès dnêyes 

Cisse uzance la s' a diswalpé diviè li 16inme sieke, a pårti d' ene porcession dicåçtêyes a on sint (ene sinte). Les pelrins estént todi aconcoistés d' ene pitite trope di djins e-n åres. 

Avou l' tins, ces porcessions la ont divnou des «måtches foclorikes», dj' ô bén, on rotaedje di costumêyès djins, mins sins piede leu caractere rilidjeus. Ele sont tertotes dicåçtêyes a on sint.

Asteure, tos les roteus sont moussîs avou des costumes des prumîs et troejhinme impires.

Sacwantès måtches si fwaiynut tos ls ans, et des ôtes tos les 7 ans (måtche Sint-Foyin a Fosse).

 Disfindaedjes 
Elle ont stî disfindowes do tins do Redjime francès.

Ey eto tins del prumire guere daegnrece (e 1915, 1916 et 1917) et deus anêyes tins del deujhinme (1940 et 1944, elle ont stî otorizêyes, dins certinnès condicions, e 1941, 1942 et 1943)Do moens pol måtche del Madlinne, sorlon Pierre Arcq, El Bourdon, l° 727, djun 2020.

Elle ont ristî disfindowes e 2020 di cåze del minêye di gripe chinwesse.

 Sacwantès måtches 
 Berzêye: 
 Djerpene (måtche Sinte-Rolande): londi d' Pintcosse.  Porcession Sinte-Rolande di Djerpene
 Djumet (måtche del Madlinne): li wekene d' après l' 21 di djulete.
 Florene (måtche Sint-Pire): prumî wekene do moes d' djulete.
 Fosse (måtche Sint-Foyin).
 Fraire: (måtche Sint-Guilin.
 Gourdene (måtche Sint-Walere): troejhinme wekene do moes d' djun.Racsegnes dinêyes pa des djins did la a Uzeu:Lucyin li 12 di djun 2020, avou les cenes po Berzêye, Tî-l'-Tchestea, Tchestrè, Fraire, Ive-Gomzêye, Tårciene, Prî et Hanzene).
 Ive-Gomzêye: c' est l' dierinne di l' anêye.
 Môriamé (måtche Sint-Pire): å cminçmint do moes d' djulete.
 Gochliye (toû Sint-Djan): wekene d' après l' 26 di djun.
 El Bourk: (måtche Sint-Rok): å 15 d' awousse.
 Hanzene (måtche Sint-Odjî).
 Marbé (toû-Sinte-Croe): li 1î dimegne di may.
 Prî (måtche Sinte-Ranfrwè): ås sints d' glaece; li prumire måtche di l' anêye.
 Tårciene (måtche Sint-Fiyake).
 Tchestrè: li cwénze d' awousse.
 Tî-l'-Tchestea (måtche sints Pire et På): prumî wekene do moes d' djulete.
 Walcoû: dimegne d'après l' Pintcosse (Trinité)Sifes, tambourîs ey’ ûlôds pp. 322-325.

 Personaedjes 

 Alére 
 Sifes, tambourîs ey’ ûlôds (live da Michel Robert)
 Le Marcheur de l'Entre-Sambre-et-Meuse'' (gazete)

 Sourdant 

Categoreye:Foclore del Walonreye
*